 Ìjàpá kó gbogbo ọgbọn Ayé sínú kèǹgbè : Apààlọ :Ààlọ o!Agbe Ààlọ :Ààlọ!Apààlọ : Ààlọ mí dá gbà-á, ó dá gbò-ó, ó dá fìrìgbagbóò, o dálérí Ìjàpá, Tìrókò, ọkọ Yáńníbo. Nígbà kan, Ìjàpá rò ó nínú ara rẹ pé kí òun kó gbogbo ọgbọn ayé jọ pamó síbí kan kí òun wá di alákòóso rẹ, nitori Ìjàpá je ẹranko to ni ọgbọn èwé oríṣiríṣi lọwọ tó sì fẹ kí gbogbo ènìyàn mo. Ó fẹ di olókìkí àti gbajúgbajà látàrí bee. Ìjàpá wa akèrègbè, ó rìn láti ìlú rẹ sí òmíràn káàkiri láti wá gbogbo ọgbọn ayé jo. Ó kó wọn sínú akèrègbè. Nígbàtí ó ṣe, o padà si ìlú rẹ, ó wá ọkùn tí ó nípòn láti fi so akèrègbè náà. O gbìyànjú láti gbe akèrègbè náà gun igi ṣùgbọn gbogbo ìgbìyànjú rẹ láti àárọ títí oòrùn fi wọ pàbó ló já si. Níbití ó ti ń se kìràkìtà ni ọdẹ kan ti rí i, ó sì bií pé kí ló fẹ ṣe: Ìjàpá kẹjọ o rò bí ó ṣe kó ọgbọn ayé jo sínú akèrègbè tí ó fẹ gbe gun igi láti le di alákóso ọgbọn ayé. 